**QazPMA конкурсына қатысушының жарнасын төлеуге арналған**

**шарт**

Алматы қ. \_\_.07.2022 ж.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ негізінде әрекет ететін, бұдан әрі «Қатысушы» деп аталатын, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бір жағынан, және бұдан әрі «Қаржы операторы» деп аталатын **«Қазақстан Республикасы Жоба менеджерлерінің одағы» қауымдастығы нысанындағы заңды тұлғалар бірлестігі** атынан Жарғы негізінде әрекет ететін атқарушы директор Наталья Андреевна Некрасова, екінші жағынан, бірге «Тараптар» деп аталатындар өзара төмендегілер туралы осы шартты (бұдан әрі – шарт) жасасты:

**1. Шарттың мәні**

1.1 2022 жылғы 17 мамырда бекітілген «Qazaqstan Project Management Awards – 2022» жобалық менеджментті жетілдіру бойынша ұлттық конкурсты өткізу туралы ережеге (бұдан әрі – Ереже) және «Qazaqstan Project Management Awards – 2022» жобалық менеджментті жетілдіру бойынша ұлттық конкурсты (бұдан әрі – Конкурс) ұйымдастыру және өткізу үшін қосалқы шотты жүргізу жөніндегі келісімге сәйкес Қаржы операторы қатысушыдан Конкурсқа қатысқаны үшін төлемді қабылдайды.

**2. Шарттың сомасы**

2.1 Ережеге сәйкес Конкурсқа қатысу үшін жарнаның мөлшері \_\_\_\_ (\_\_\_*жазбаша*\_\_\_) теңгені құрайды.

2.2 Шарттың сомасы ҚР қолданыстағы заңнамасына сәйкес барлық салықтар мен бюджетке төленетін төлемдерді қамтиды.

**3. Төлем шарттары**

3.1 Қатысушының Конкурсқа қатысу жарнасын төлеуі Қатысушы мәлімделген жоба бойынша есепті Ұйымдастырушының qazpma2022@gmail.com электрондық поштасына жібергенге дейін 100 (жүз) пайыздық алдын ала төлем жасау шарттарында, Қаржы операторы ұсынған шот негізінде жүргізіледі.

3.2 Төлем валютасы – теңге.

**4. Қаржы операторының міндеттері мен құқықтары**

4.1 Шарт шеңберінде Қаржы операторы міндетті:

4.1.1 Шартқа қол қойылған күннен бастап 3 (үш) жұмыс күнінен кешіктірмей Қатысушыға осы Шартқа сәйкес жарнаны төлеуге шот ұсынуға;

4.1.2 Қатысушы мен Ұйымдастырушының сұрауы бойынша Қаржы операторының есеп шотына жарнаның түсуін растауға;

4.1.3 Ұйымдастырушы qazpma2022@gmail.com электрондық поштасына жоба бойынша есепті алғаннан кейін Қатысушыға орындалған жұмыстар актісін және шот-фактураны ұсынуға.

4.2 Осы Шартты жүзеге асыру кезінде Қаржы операторы құқылы:

4.2.1 Қатысушыдан Ұйымдастырушының Қатысушы мәлімдеген жоба бойынша есепті qazpma2022@gmail.com электрондық поштасына алуы фактісін растауды талап етуге;

4.2.2 Егер Ұйымдастырушы qazpma2022@gmail.com электрондық поштасына мәлімдеген жоба бойынша есепті алғаннан кейін Қатысушы Конкурсқа қатысудан бас тартса, жарнаны Қатысушыға қайтармауға.

**5. Қатысушының міндеттері мен құқықтары**

5.1 Осы Шартты жүзеге асыру кезінде Қатысушы міндетті:

5.1.1 3 (үш) жұмыс күні ішінде Қатысушыға ұсынған шот негізінде Қаржы операторының есеп шотына Қатысушы жарнасын төлеуге;

5.1.2. Ұйымдастырушыға qazpma2022@gmail.com электрондық поштасына мәлімделген жоба бойынша есепті жіберу фактісін растауға;

5.1.3 Қаржы операторы ұсынған орындалған жұмыстар актісін қабылдауға және 5 (бес) жұмыс күні ішінде қол қоюға;

5.2 Осы Шартты жүзеге асыру кезінде Қатысушы құқылы:

5.2.1 Қаржы операторынан осы Шартқа қол қойылған күннен бастап 3 (үш) жұмыс күнінен кешіктірмей жарнаны төлеуге шотты талап етуге.

**6. Тараптардың жауапкершілігі**

6.1 Осы Шарт бойынша өз міндеттемелерін орындамағаны немесе тиісінше орындамағаны үшін Тараптар Қазақстан Республикасының қолданыстағы заңнамасына сәйкес жауапты болады.

**7. Еңсерілмейтін күш жағдайлары**

7.1 Еңсерілмейтін күш мән-жайлары немесе форс-мажорлық мән-жайлар (өрттер, жер сілкіністері, су тасқыны және өзге де дүлей зілзалалар және т.б.) туындаған жағдайда Тараптар, егер Қазақстан Республикасының құзыретті мемлекеттік органының растайтын құжаты бар болса және форс-мажорлық мән-жайлар қатарынан күнтізбелік 30 күнге созылатын болса, Тараптар өзара есеп айырысу жүргізе отырып, осы Шарт бойынша өз міндеттемелерін орындаудан босатылады.

7.2 Егер Тараптар 3 ай ішінде еңсерілмейтін күш мән-жайларының салдарларын жою туралы уағдаласа алмаса, олар Шартты бұза алады және бұл жағдайда өз келіспеушіліктерін осы Шарттың 9-тармағына сәйкес шешеді.

**8. Ерекше шарттар**

8.1 Шартқа қандай да бір өзгерістер мен толықтырулар, егер олар жазбаша жасалса, Тараптар қол қойса және мөрлермен бекітілсе, жарамды болып саналады.

8.2 Егер Шартқа қол қойылған күннен кейін Тараптарға жаңа міндеттер жүктейтін кез келген юрисдикцияда заңдарға, ережелерге, жарлықтарға және т.б. өзгерістер немесе толықтырулар енгізу туындаған жағдайда, Шарт Тараптардың өзара келісімі бойынша өзгертілетін болады.

8.3 Тараптар Шарттың түпнұсқасын ұсынған сәтке дейін екі Тарап қол қойған Шарттың электрондық не факсимильдік көшірмесі жарамды деп саналады.

**9. Дауларды шешу тәртібі**

9.1 Осы Шарттың талаптарын орындау кезінде туындаған келіспеушіліктер келіссөздер жолымен, ал келісімге қол жеткізілмеген кезде - Қазақстан Республикасының қолданыстағы заңнамасына сәйкес шешіледі. Сот органдарының шешімі түпкілікті болады және Тараптардың дереу орындауына жатады.

**10. Құпиялылық**

10.1. Шарт бойынша қызметтер көрсету кезінде Тараптар Қазақстан Республикасының заңнамасына сәйкес құпия ақпаратты жария еткені не өз қызметкерлерінің құпия ақпаратты рұқсатсыз пайдаланғаны үшін жауапты болады.

10.2. Осы Шарттың мақсаттары үшін құпия ақпарат деп Шартты орындау процесінде Тараптардың кез келгені басқа Тарапқа беретін кез келген ақпарат түсініледі, мыналарды қоспағанда:

1) Тараптардың және олардың үлестес тұлғаларының ресми есептерінде, хабарламаларында, баспасөз релиздерінде, сондай-ақ жарнамалық хабарламаларында қамтылған мәліметтерді;

2) Қазақстан Республикасының қолданыстағы заңнамасына сәйкес Тараптар және олардың үлестес тұлғалары ресми жариялаған хабарламалар мен есептерде қамтылған мәліметтерді;

3) үшінші тұлғалардың бастамасымен бұқаралық ақпарат құралдарында жарияланған мәліметтерді.

Құпия ақпарат қағазда да, электрондық тасымалдағышта да ресімделген хаттарда, есептерде және басқа да құжаттарда болуы мүмкін.

10.3. Тараптар:

1) жария ету Қазақстан Республикасының қолданыстағы заңнамасында ұйғарылған не Қазақстан Республикасының қолданыстағы заңнамасына сәйкес уәкілетті мемлекеттік органдардың сұрау салулары негізінде жүзеге асырылатын, сондай-ақ, егер мұндай ақпаратты банктер, қатысушылар (құрылтайшылар) Тараптардың аудиторлары және Қатысушының бас үлестес компаниялары талап еткен жағдайларды қоспағанда, екінші Тараптың алдын ала жазбаша келісімін алмай, құпия ақпаратты жария етпеуге, мазмұнын талқыламауға, көшірмелерін бермеуге, жарияламауға және үшінші тұлғаларға қандай да бір нысанда мәнін ашпауға;

2) құпия ақпаратты қорғау және оның санкциясыз ашылуын болдырмау үшін барлық шараларды қабылдауға және барлық заңды құралдарды пайдалануға;

3) құпия ақпаратты Шарт бойынша міндеттемелерді орындау мақсатында ғана пайдалануға міндеттенеді.

10.4. Тараптар Шарттың қолданылу кезеңінде және оның қолданылу мерзімі аяқталғаннан кейін 3 (үш) жыл ішінде, Қазақстан Республикасының заңнамасында көзделген жағдайларды қоспағанда, Шарттың мәні бойынша ақпараттың құпиялылығын қатаң сақтауға міндеттенеді.

10.5. Құпия ақпаратты ашу Шарт талаптарын бұзу болып табылады және Шартты бұзуға және осыған байланысты келтірілген нақты залалды екінші Тарапқа толық көлемде өтеуге әкеп соғуы мүмкін.

**11. Сыбайлас жемқорлыққа қарсы саясат**

11.1. Осы Шарттың Тараптары сыбайлас жемқорлықтың алдын алу жөніндегі рәсімдердің жүргізілуін мойындайды және олардың сақталуын бақылайды. Бұл ретте Тараптар сыбайлас жемқорлық қызметіне тартылуы мүмкін контрагенттермен іскерлік қатынастар тәуекелін барынша азайту үшін күш-жігерлерін жұмсайды, сондай-ақ сыбайлас жемқорлықтың алдын алу мақсатында бір-біріне өзара жәрдем көрсетеді. Бұл ретте Тараптар сыбайлас жемқорлық қызметіне Тараптардың тартылу тәуекелдерін болдырмау мақсатында тексерулер жүргізу бойынша рәсімдердің іске асырылуын қамтамасыз етеді.

11.2. Тараптар, олардың үлестес тұлғалары, қызметкерлері немесе делдалдары мемлекеттік те немесе квазимемлекеттік секторда да қандай да бір заңсыз артықшылықтар немесе пайда алу мақсатында осы тұлғалардың іс-әрекеттеріне немесе шешімдеріне ықпал ету үшін кез келген тұлғаларға тікелей немесе жанама түрде қандай да бір ақша қаражатын немесе құндылықтарды төлемейді, төлеуді ұсынбайды және төлеуге рұқсат бермейді. Тараптар, олардың үлестес тұлғалары, қызметкерлері немесе делдалдары қолданыстағы заңнамамен пара беру немесе алу, коммерциялық параға сатып алу ретінде сараланатын іс-әрекеттерді, сондай-ақ қылмыстық жолмен алынған кірістерді заңдастыруға (жылыстатуға) қарсы іс-қимыл туралы қолданыстағы заңнаманың талаптарын бұзатын іс-әрекеттерді жүзеге асырмайды.

11.3. Тараптардың әрқайсысы басқа Тараптың қызметкерлерін қандай да бір жолмен, оның ішінде ақшалай сомаларды, сыйлықтарды беру, олардың атына жұмыстарды (көрсетілетін қызметтерді) өтеусіз орындау арқылы және осы тармақта аталмаған, қызметкерді белгілі бір тәуелділікке қоятын және осы қызметкердің оны ынталандыратын Тараптың пайдасына қандай да бір іс-әрекеттерді орындауын қамтамасыз етуге бағытталған басқа да тәсілдермен ынталандырудан бас тартады.

Қызметкердің оны ынталандырушы Тараптың пайдасына жүзеге асырылатын әрекеттері деп мыналар түсініледі:

* басқа контрагенттермен салыстырғанда негізсіз артықшылықтар беру;
* қандай да бір рәсімдерді орындаудың әдеттегі тәртібімен көзделмеген қандай да бір кепілдіктер немесе ерекше шарттар беру;
* әртүрлі рәсімдерді орындаудың қолданыстағы мерзімдерін жеделдету;
* қызметкер өзінің лауазымдық міндеттері шеңберінде орындайтын, бірақ Тараптар арасындағы өзара қарым-қатынастардың айқындығы мен ашықтығы қағидаттарына қайшы келетін өзге де іс-әрекеттер.

**12. Шарттың қолданылу мерзімі**

12.1 Осы Шарт оған Тараптардың уәкілетті өкілдері қол қойған сәттен бастап күшіне енеді.

12.2 Осы Шарттың қолданылуы Тараптар Шарт бойынша міндеттемелерін толық орындағаннан кейін, ал өзара есеп айырысу, жауапкершілік, құпиялылық, дауларды шешу тәртібі бөлігінде – олар толық орындалғанға дейін тоқтатылады.

12.3 Осы Шарт Тараптардың әрқайсысы үшін бір-бірден бірдей заңды күші бар қазақ және орыс тілдерінде 2 данада жасалды.

**13. Тараптардың мекенжайлары, деректемелері және қолдары:**

|  |  |
| --- | --- |
| **Қатысушы**:  **\_\_\_\_\_\_\_\_\_\_\_\_\_\_**  **Заңды мекенжайы:** \_\_\_\_\_\_\_\_\_\_\_\_  БСН  БАНК: \_\_\_\_\_  БСК: CITIKZKA  ЖСК  Кбе  Тел.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **М. Артеменко** | **Қаржы операторы:**  **«Қазақстан Республикасы Жоба менеджерлерінің одағы» қауымдастығы нысанындағы заңды тұлғалар бірлестігі,**  050000, Қазақстан Республикасы, Алматы қ., Абылай хан даңғылы, 79/71, 306 кеңсе  БСН 031140004013  ЖСК KZ748560000004273548  «Банк Центр Кредит» АҚ АҚФ-да  БСК KCJBKZKX  Кбе 18  Тел.+7 727 347 00 35  **Атқарушы директор \_\_\_\_\_\_\_\_\_Н.А. Некрасова** |